
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00019/2014-04
07.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 07.03.2014. године, донела је

О Д Л У К У

о акредитацији студијског програма
основних академских студија
Утврђује се да УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, ПИБ:  DOCVARIABLE PIB \* MERGEFORMAT 102235862, Матични број: 09018484,  испуњава прописане стандарде за акредитацију студијског програма: основних академских студија – БИЉНА ПРОИЗВОДЊА у оквиру поља техничко-технолошких наука и то за упис 75 (седамдесетпет) студената у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, је дана 09.01.2014. године поднела захтев за акредитацију студијског програма основне академске студије – БИЉНА ПРОИЗВОДЊА у оквиру поља техничко-технолошких наука под бројем 612-00-00019/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У ПРИШТИНИ-ПОЉОПРИВРЕДНИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу техничко-технолошких наука и области биотехничких наука што је у складу са законом и листом области коју је утврдио Национални савет. Назив диломе ДИПЛОМИРАНИ ИНЖЕЊЕР ПОЉОПРИВРЕДЕ је у складу са листом звања коју је утврдио Национални савет, а дужина студија 4 године је у складу са законом.
Студијски програм покрива три области: Модул 1: Ратарство и повртарство; Модул 2: Воћарство и виноградарство и Модул 3: Заштита биља
Програм је прихваћен на Наставно научном већу Факултета 09.09.2013. године, а на Сенату Универзитета 30.09.2013. 

Студијски програм садржи све законом предвиђене елементе и има предвиђени број ЕСПБ. Број ЕСПБ бодова након завршених студија је 240.

 Установа је објавила публикацију о студијском програму: Инфирматор за школску 2013/2014,  и подаци су такође присутни на сајту установе www.agr.pr.ac.rs.

Студијски програм обезбеђује стицање компетенција за препознатљиве и јасне професије и занимања.

Сврха јасно и недвосмислено формулисана и у складу је са основним задацима и циљевима установе.

Циљеви су јасно формулисани и у складу су са задацима установе и укључују стицање компетенција и вештина. Додатак дипломе је приложен и обухвата све потребне елементе. 

Jасно је наведено које опште и предметно специфичне способности студенти стичу савладавањем програма.
Структура курикулума обухвата распоред предмета по семестрима, фонд часова и број ЕСПБ. Студенти на четири године студија остварују у просеку 724 час годишње, од тога су предавања 14 часова недељно или 58,02% и 10,20 часова недељно вежбе чиме је испуњен законски услов да студент мора имати најмање 20 часова активне наставе недељно, односно 600 часова годишње и минимум 50 % предавања. Изборност је 22,08%
Активна настава и предавања по годинама код свих модула:

I год.- 26,5 часова недељно или 795 часова годишње, предавања су 15 часова недељно или 56,60%. 

II год.- 25 часа недељно или 750 часова годишње, предавања су 15 часова недељно или 60%; 

III год.- 24,5 часа недељно или 735 часова годишње, предавања су 14,17 часова недељно или 57,84%; 

IV год.- 20,5 часова недељно или 615 часова годишње, предавања су 11,83 часова несељно или 57,71%; 

Структура предмета по модулима је:

М1 – укупно 42 предмета, од тога 34 обавезна, 8 изборних а листа 20 предмета, 

          Радна пракса 45 часова и 2 бода, Производна пракса 45 часова и 2 бода, 

          Технoлошко организациона пракса 45 часова и 2 бода и Завршни рад 

          12 бодова. 

М2 – укупно 41 предмет, од тога 33 обавезна, 8 изборних а листа 20 предмета, 

          Радна пракса 45 часова и 4 бода, Производна пракса 45 часова и 2 бода, 

          Технолошко организациона пракса 45 часова и 2 бода и Завршни рад 

          12 бодова. 

М3 – укупно 40 предмета, од тога 32 обавезна, 8 изборних а листа 20 предмета, 

          Радна пракса 45 часова и 3 бода, Производна пракса 45 часова и 2 бода, 

          Технолошко организациона пракса 45 часова и 2 бода и Завршни рад   

          12 бодова. 

Заступљеност одређене групе предмета према типу у односу на број ЕСПБ  бодова по модулима: Академско-општеобразовни предмети 17,85%, Теоријско-методолошки предмети 20,42%, Научно-стручни предмети 33,56%, Стручно-апликативни предмети 28,17%.

Установа је приложила Књигу предмета, у којој је сваки предмет  специфициран. Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методима извођења наставе, начином провере знања и оцењивања.  

Установа је приложила описе везане за завршни рад и стручну праксу.
Програм је целовит и свеобухватан и нуди најновија стручна сазнања, усаглашен је са другим програмима на истој установи и усклађен са четири рограма иностране високошколске установе.

Програм уписује одговарајући број студената сходно расположивим могућностима установе. Конкурс за упис студената садржи: број, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит. 
Студенти полагањем испита стичу одређени број ЕСПБ бодова. Број ЕСПБ бодова je утврђен за сваки предмет према оптерећењу студената и према јединственој методологији. Успешност студената у савлађивању одређеног предмета континуирано се прати током наставе и изражава поенима. Предвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је минималан број поена које студент може да стекне испуњавањем предиспитних обавеза током наставе 30, а максимални 70. Сваки предмет из студијског програма има јасан и објављен начин стицања поена: број поена које студент стиче по основу сваке појединачне врсте активности током наставе или извршавањем предиспитне обавезе и полагањем испита. Установа је дала статистичке податке о напредовању студената.

Укупан број наставника је довољан да покрије укупан број часова наставе на студијском програму. У реализацији студијског програма основних академских студија Биљна производња укључено је 35 наставника, од тога 30 стално запослених, 2 делимично и 3 по уговору. Просечно оптерећење наставника на студијском програму 3,17 часова недељно. Нема наставника са ангажовањем већим од 12 часова недељно. 

Наставници запослени са пуним радним временом држе 97,67% наставе.

Испуњен је захтев да је најмање 70 % часова, од активне наставе коју држе наставници  са пуним радним временом.

Број сарадника 12 са пуним радним временом је довољан да покрије укупан број часова наставе на студијском програму. Просечно оптерећење од 4,97 часова недељно. 
Квалификације наставног особља одговарају нивоу њихових задужења и документоване су референцама и подаци су доступни јавности. 
Величина група за предавања и вежбе одговара Допуни стандарда за акредитацију студијских програма у оквиру поља техничко-технолшких наука.
Просечно оптерећење наставника на Установи 5,93 часа недељно, а сарадника 7,24 часа недељно. Наставници запослени са пуним радним временом држе 95,29% наставе.
Обезбеђен је одговарајући простор за извођење наставе. Укупна бруто површина износи 3.054 м2 или 6,6 м2/студенту. На Установи на свим програмима и нивоима студира 463 студента. Списак просторија: амфитеатар 1, предаваонице 15, лабораторије 13, компјутерска лабораторија са 25 места, простор за администрацију, финансије и рачуноводство, благајну, секретара и остало.

Установа користи 178 ха земљишта.

На студијском програму уписује се 75 студената годишње или укупно 300 студената. У истом простору се одвија настава и за студенте дипломских и докторских студија установе, али и тада је стандард за простор у потпуности испуњен. Установа је обезбедила амфитеатре, учионице, лабораторије односно друге просторије за извођење наставе, као и библиотечки простор и читаоницу, у складу са потребама  образовног процеса. 

Установа је обезбедила одговарајући радни простор за наставнике и сараднике.

Обезбеђена је сва техничка опрема за савремено извођење наставе. 

Постоје библиотечки ресурси релевантни за извођење студијског програма.

Високошколска установа је обезбедила покривеност предмета одговарајућом уџбеничком литературом са укупно око 3.289 библиотечке јединице и читаоницу са 15 места. Наведена листа уџбеника доступна је студентима на студијском програму у број од 172 наслова, а листа библиотечких јединица релевантних за студијски програм је 180 наслова. Обезбеђена је опремљеност училима и помоћним наставним средствима за нормално одвијање наставног процеса, 145 јединице научне опреме.

Установа је установила процедуре за праћење квалитета студијског програма. Преко студенских анкета проверава се и утврђује се да ли наставници и сарадници имају коректан и професионалан однос према студентима.  
Установа је формирала Одбор за квалитет и самовредновање и комисију за квалитет, и приложила је извештај о самовредновању и резултате студентске анкете. Приложени су документи: Политика обезбеђења квалитета и Стратегија обезбеђења квалитета, Правилник о уџбеницима, као и извод Статута установе којим се регулише оснивање и делокруг рада комисије за квалитет.

Комисија за квалитет броји 7 чланова из свих структура.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У ПРИШТИНИ-ПОЉОПРИВРЕДНИ ФАКУЛТЕТ  за студијски програм основне академске студије – БИЉНА ПРОИЗВОДЊА  у оквиру поље техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

Б е о г р а д
У В Е Р Е Њ Е
О АКРЕДИТАЦИЈИ студијског програма
ОСНОВНИХ АКАДЕМСКИХ СТУДИЈА

УНИВЕРЗИТЕТ У ПРИШТИНИ – ПОЉОПРИВРЕДНИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT Копаоничка бб Лешак,  DOCVARIABLE ConvertString(Sediste,1,5) \* MERGEFORMAT КОСОВСКА МИТРОВИЦА, ПИБ:  DOCVARIABLE PIB \* MERGEFORMAT 102235862, Матични број: 09018484, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма основних академских студија – БИЉНА ПРОИЗВОДЊА у оквиру поља техничко-технолошких наука и то за упис 75 (седамдесетпет) студената у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

